**José Luis Oltra Castañer** (s. 21. maaliskuuta 1969 Valencia, Espanja) on entinen espanjalainen jalkapalloilija ja nykyinen valmentaja. Hän on toiminut kesäkuusta 2022 lähtien AEK Larnakan päävalmentajana.

Ura
---

Oltra aloitti valmentaja uransa vuonna 2001. Ennen siirtymistään Tenerifen perämiseen vuonna 2007 hän ehti valmentaa Catarrojaa, Castellónia, Levantea ja Ciudad de Murciaa. 

Kauden 2008–2009 päätteeksi Tenerife sijoittui Segunda Divisiónissa kolmanneksi ja nousi näin seitsemän kauden tauon jälkeen maan pääsarjaan. Hän erosi tehtävästään kauden 2009–2010 jälkeen.

24. marraskuuta 2010 Oltra siirtyi Almerían päävalmentajaksi ja korvasi näin tehtävässä erotetun Juanma Lillon. Almería vaihtoi jo toistamiseen valmentajaa kauden 2010–2011 aikana, kun Oltrakin sai lähteä huhtikuun 2011 alussa. Almería oli erotushetkellä sarjan viimeisellä sijalla.

Kesällä 2011 Oltrasta tuli Segundaan pudonneen Deportivo de La Coruñan uusi päävalmentaja.  Oltran johdolla Deportivo voitti kaudella 2011/12 Segundan ja palasi takaisin pääsarjaan.  Oltran johdolla Deportivo juuttui syksyllä 2012 Primeran jumbosijalle ja valmentaja sai potkut joulukuun lopussa 2012. Seura keräsi vain 12 pistettä syksyn 17 pelaamastaan liigaottelusta. 

Kesäkuussa 2013 Oltrasta tuli Segundaan pudonneen RCD Mallorcan uusi päävalmentaja.  Pesti päättyi potkuihin jo helmikuussa 2014. Mallorca-pestinsä jälkeen Oltra valmensi Recreativo de Huelvaa ja Córdobaa. Córdoban Oltra johdatti kaudella 2015/16 Segundassa viidenneksi, mutta nousukarsinnoissa tappio tuli välierissä Gironalle. Oltra sai potkut seurasta kehnosti alkaneen kauden vuoksi marraskuussa 2016.

Kesäkuussa 2017 Oltrasta tuli Segundaan pudonneen Granadan päävalmentaja mutta hän ei saanut olla tehtävässä kauden loppuun saakka. Syyskuussa 2018 Oltrasta tuli CD Tenerifen päävalmentaja. Hän sai potkut seurasta toukokuussa 2019 hieman ennen heikosti sujuneen Segunda-kauden loppua.

Helmikuussa 2020 Oltrasta tuli Segundan viimeisenä majailleen Racing Santanderin päävalmentaja. Oltra ei onnistunut kääntämään Racingin tulosten suuntaa, vaan joukkue jäi kauden päätteeksi Segundassa viimeiseksi ja joukkue putosi sarjasta kauden päätteeksi. Epäonnistuneen Racing-pestinsä jälkeen Oltra palasi valmentajaksi helmikuussa 2021 Segundassa pelanneen CF Fuenlabradan päävalmentajana. Hän luotsasi joukkueen kauden 2020/21 päätteeksi Segundassa sijalle 11. Seuraavalla kaudella tulokset olivat heikkoja ja Oltra sai potkut joulukuussa 2021.

Kesäkuussa 2022 Oltrasta tuli kyproslaisen AEK Larnakan päävalmentaja.

Saavutukset
-----------

* Segunda División: 2012

Lähteet
-------

1. ↑  José Luis Oltra, nuevo entrenador del Almería Marca. Viitattu 24.11.2010. (espanjaksi)
2. ↑  Almeria vaihtaa valmentajaa YLE. Viitattu 5.4.2011.
3. ↑  José Luis Oltra, nuevo entrenador del Deportivo ideal.es. Viitattu 28.5.2012.
4. ↑  La Coruña kehrt in die "Primera" zurück
5. ↑  Deportivo sack head coach Oltra with side sitting bottom of La Liga
6. ↑  Former Depor boss Oltra announced new Mallorca coach
7. ↑  Lluís Carreras sustituye a Oltra en el banquillo del Mallorca
8. ↑  José Luis Oltra será el entrenador del Recreativo de Huelva los dos próximos cursos
9. ↑  José Luis Oltra, nuevo técnico del Córdoba
10. ↑  Rueda de prensa de José Luis Oltra tras el Córdoba CF vs RCD Mallorca (0-2)[vanhentunut linkki]
11. ↑  José Luis Oltra nommé nouvel entraîneur de Grenade
12. ↑  José Luis Oltra regresa al CD Tenerife
13. ↑  El CD Tenerife rescinde la relación contractual con José Luis Oltra
14. ↑  José Luis Oltra, nuevo entrenador del Racing 2019/20
15. ↑  José Luis Oltra, nuevo técnico del Fuenlabrada, ya ejerce como tal
16. ↑  El Fuenlabrada destituye a José Luis Oltra
17. ↑  El ex-blanquiazul, José Luis Oltra, firma por el AEK Larnaca

Aiheesta muualla
----------------

* Oltran tilastot BDFutbol -sivustolla (englanniksi)

|  |  |  |
| --- | --- | --- |
| Edeltäjä:**Juanma Lillo** | **Almerían päävalmentaja**11/2010–4/2011 | Seuraaja:**Roberto Olabe** |

|  |  |  |
| --- | --- | --- |
| Edeltäjä:**Miguel Ángel Lotina** | **Deportivon päävalmentaja**2011–12/2012 | Seuraaja:**Domingos Paciência** |

|  |  |  |
| --- | --- | --- |
| Edeltäjä:**Gregorio Manzano** | **Mallorcan päävalmentaja**2013–2/2014 | Seuraaja:**Lluís Carreras** |

|  |  |  |
| --- | --- | --- |
| Edeltäjä:**Sergi Barjuán** | **Recreativo de Huelvan päävalmentaja**2014–2/2015 | Seuraaja:**Juan Manuel Pavón** |

|  |  |  |
| --- | --- | --- |
| Edeltäjä:**Miroslav Đukić** | **Córdoban päävalmentaja**2015–11/2016 | Seuraaja:**Luis Carrión** |

|  |  |  |
| --- | --- | --- |
| Edeltäjä:**Tony Adams** | **Granadan päävalmentaja**2017–2018 | Seuraaja:**Pedro Morilla Pineda** |